Daimler natwari dalšu twornju
Genf/Kamjenc. Awtotwarc Daimler chce produkciju baterijow dale rozšěrić a inwestuje za to 500 milionow eurow. W Kamjencu ma w susodstwje wobstejaceje dalša twornja nastać, šef Daimler Dieter Zetsche dźensa na awtowym salonje w Genfje připowědźi. Lětsa nazymu chcedźa twarić a klětu w lěću produkować započeć, Zetsche rjekny.
Mjenje wupowědźenjow
Budyšin. W februaru bě we wuchodnej Sakskej mjenje wupowědźenjow sezony dla hač hewak, zdźěli dźensa Ilona Winge-Paul, operatiwna jednaćelka Budyskeje agentury za dźěło. W Hornjej Łužicy je 28 517 bjezdźěłnych, 217 mjenje hač w januaru a 3 964 mjenje hač loni kónc februara. Kwota bjezdźěłnosće wučinja 9,8 procentow.
Namołwjeja k blokadźe
Berlin. Zwjazkarstwo lěwicarskich skupin, iniciatiwow a stron namołwja, 12. měrca planowanu prawicarskopopulistisku demonstraciju w Berlinje blokować. Pod hesłom „Merkel dyrbi preč“ chce iniciatiwa „My za Berlin & My za Němsku“ před hłownym dwórnišćom z 10 000 ludźimi demonstrować. Zwjazk „Berlin bjez nacijow“ chce so jim do puća stupić.
Neuner sadźa na němski cyłk
ces_Latn szl_Latn hrv_Latn pol_Latn gaz_Latn szl_Latn bos_Latn